Diari Oficial de la Generalitat Valenciana


Sumari del DOGV 3501, del 24-05-1999 (1999/3616)

ORDRE de 23 de març de 1999, de la Conselleria de Presidència, per la qual s'homologuen els estatuts de la Mancomunitat la Serrania.
------------------------------------------------------------------------------------------------------------------------------------

### Dades del document

Número de DOGV
:   3501

Data del DOGV
:   24-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3616


Data del document
:   23-03-1999

Organisme emissor
:   Conselleria de Presidència

Tipus de document
:   Ordre

Descriptors 

:   * Higueruelas
    * Alcublas
    * Gestalgar
    * Chulilla
    * Bugarra
    * Villar del Arzobispo
    * Calles
    * municipi
    * administració local
    * cooperació administrativa
    * reglament intern
    * associació de municipis

ORDRE de 23 de març de 1999, de la Conselleria de Presidència, per la qual s'homologuen els estatuts de la Mancomunitat la Serrania. [1999/X3616]
  
Els plenaris dels ajuntaments d'Alcublas, Andilla, Bugarra, Calles, Chulilla, Gestalgar, Higueruelas, la Yesa i Villar del Arzobispo van acordar aprovar la creació de la mancomunitat la serrania, així com els Estatuts que han de regir-la.
  
Remés l'expedient tramitat i els Estatuts aprovats a aquesta Conselleria, no s'hi adverteix cap infracció de l'ordenament jurídic, ni menyscabament de les competències d'aquesta Comunitat Autònoma, ni interferència en el seu exercici.
  
Per tot això, i d'acord amb allò que s'ha disposat en el Reial Decret 695/1979, de 13 de febrer, de Transferències, en relació amb l'art. 2n, 2, 3 del Decret 10/1985, de 21 de juny, del president de la Generalitat Valenciana i l'art. 1r del Decret 30/1997, de 26 de febrer,
  
ORDENE
  
Article únic
  
S'homologuen els Estatuts de la mancomunitat la Serrania, en haver-se acreditat en l'expedient la legalitat de les actuacions.
  
València, 23 de març de 1999
  
El conseller de Presidència,
  
JOSÉ JOAQUÍN RIPOLL SERRANO
  
Estatuts de la Mancomunitat de la Serrania
  
Article 1. Municipis que integren la mancomunitat
  
1. Els municipis d'Alcublas, Andilla, Bugarra, Calles, Chulilla, Gestalgar, Higueruelas, La Yesa i Villar del Arzobispo, província de València, a l'empara d'allò que s'ha disposat en l'ordenament jurídic vigent, acorden constituir-se en mancomunitat voluntària de municipis per a l'organització i prestació en forma mancomunada de les obres, serveis o activitats de la seua competència, que s'inclouen en els presents Estatuts.
  
2. La mancomunitat tindrà personalitat i capacitat jurídica per al compliment dels seus fins específics.
  
Article 2. Denominació i seu
  
La mancomunitat que es constitueix es denominarà la Serrania, i té la seu pròpia al municipi de Villar del Arzobispo.
  
Article 3. Fins
  
1. La mancomunitat es constituïx per a la prestació dels següents serveis
  
a) Recollida i tractament de residus sòlids urbans.
  
b) Serveis socials
  
e) Serveis de salut pública
  
d) Serveis culturals, educatius i esportius
  
e) Serveis de guarderia rural i de conservació i manteniment de camins
  
f) Desenrotllament turístic, rural i econòmic
  
g) Medi ambient
  
h) De conservació i manteniment serveis bàsics
  
2. Per a l'assumpció de nous serveis caldrà la conformitat de totes les entitats mancomunades interessades per acord del Plenari d'aquestes per majoria absoluta.
  
3. La mancomunitat estudiarà aquestes peticions i resoldrà sobre la seua viabilitat.
  
4. La prestació i explotació dels serveis podrà realitzar-la la mancomunitat conforme a qualsevol de les formes previstes en l'ordenament jurídic vigent.
  
Article 4. Capacitat jurídica
  
La mancomunitat, com a entitat local reconeguda per la llei, exercirà totes les potestats que siguen conferides per la legislació vigent a les entitats d'aquestes característiques per al compliment dels seus fins.
  
Article 5. Òrgans de la mancomunitat
  
1. Els òrgans de govern de la mancomunitat seran representatius dels ajuntaments mancomunats.
  
2. Els òrgans de govern són:
  
El Plenari de la mancomunitat
  
El president
  
El vicepresident o vicepresidents, si fa el cas.
  
3. Podran igualment crear-se totes les comissions informatives que es requerisquen, tenint en compte el nombre de serveis que la mancomunitat preste.
  
La creació i composició d'aquestes comissions s'acordarà en la sessió extraordinària a què es referix l'article 12.2, sense perjuí de la possibilitat d'acordar modificacions en sessions posteriors.
  
Article 6. El Plenari de la mancomunitat
  
1. El Plenari de la mancomunitat estarà integrat pels vocals representants de les entitats mancomunades, elegits pels seus respectius plenaris.
  
2. Cada entitat mancomunada comptarà amb els vocals que seran elegits pels respectius plenaris per majoria absoluta, entre els components de la corporació, a raó de 2 vocals per a corporacions de fins a set membres, 3 vocals per a corporacions locals de nou membres i 4 vocals per a les corporacions locals d'onze membres.
  
Els plenaris de les corporacions locals intentaran a l'hora d'elegir els seus representants a la mancomunitat, que dita elecció es faça el més representativa possible de la composició política d'aquestes.
  
3. Les entitats nomenaran un vocal suplent de cada u dels representants a la mancomunitat amb les mateixes prerrogatives que el titular.
  
4. El mandat de vocals coincidix amb el de les seues respectives corporacions.
  
5. Els vocals del Plenari de la mancomunitat perdran dita condició quan perden la condició de regidor, o així ho acorde el Plenari de l'ajuntament representat.
  
Article 7. Designació de representants i terminis
  
1. Després de la realització d'eleccions locals i dins de termini de 30 dies següents a la sessió constitutiva de cada u dels ajuntaments mancomunats es nomenaran els vocals representants a la mancomunitat, i s'haurà de comunicar l'acord a aquesta.
  
2. Fins a la data de constitució de nou ple, actuaran en funcions l'anterior i el seu president.
  
3. La sessió constitutiva del ple de la mancomunitat haurà de realitzar-se dins dels deu dies hàbils següents a la conclusió del termini per a la designació de representants per tots els municipis mancomunats. A tal efecte, el president en funcions, prèvies les consultes oportunes, efectuarà la convocatòria amb l'antelació prevista en l'article 12.3 d'aquests estatuts. En cas que no es realitze la convocatòria amb l'antelació necessària, la sessió constitutiva tindrà lloc a les 20.00 hores del desé dia hàbil posterior a la conclusió del termini per a la designació de representants per tots els municipis mancomunats.
  
4. Durant el període a què es refereix el paràgraf 2, només es podrà dur a terme la gestió ordinària de la mancomunitat.
  
Article 8. Competència i atribucions de plenari
  
Correspon al Plenari de la mancomunitat:
  
a) Aprovació i modificació dels pressupostos.
  
b) Aprovació de la plantilla de personal i relació de llocs de treball.
  
c) Exercir accions en defensa dels drets de la mancomunitat; oposar-se en assumptes litigiosos que aquesta siga demandada i interposar tota classe de recursos en assumptes de qualsevol classe, grau o jurisdicció.
  
d) Proposar la modificació o reforma dels Estatuts.
  
e) Aprovar, revisar, adquirir i alienar el patrimoni de la mancomunitat, així com la revisió d'inventari.
  
f) Aprovació d'ordenances, censures de comptes, reconeixement de crèdits, operacions de crèdits, concessions de quitaments i esperes, i qualsevol classe de compromisos econòmics.
  
g) Aprovació de la determinació dels recursos propis de caràcter tributari.
  
h) Aprovar plans i projectes necessaris per a l'establiment, desenrotllament i gestió d'obres, serveis o activitats previstes com a fins de la mancomunitat.
  
i) Admissió i separació de membres de la mancomunitat.
  
j) Establiment de mèrits per als concursos de funcionaris d'habilitació nacional.
  
k) Aprovació de les bases que regiran les proves d'accés a la funció pública de la mancomunitat.
  
1) Determinar la forma de gestionar els serveis.
  
m) Elegir i destituir el president.
  
n) Fixar anualment les aportacions econòmiques dels municipis integrants de la mancomunitat establides en l'article 18 d'aquest Estatut.
  
o) Les altres atribucions que per la legislació vigent es conferixen al Plenari de l'ajuntament.
  
Article 9. Nomenament del president
  
1. El president de la mancomunitat serà elegit pel Plenari de la mancomunitat entre els seus membres, per majoria absoluta del nombre legal dels seus components.
  
2. Podran ser candidats a la Presidència tots i cada u dels vocals que integren el Plenari.
  
3. Si cap candidat no obté majoria absoluta en la primera votació, es realitzarà vint-i-quatre hores després una segona votació i si persistix el resultat de no obtenció de majoria absoluta, es realitzarà una tercera i última votació als vuit dies naturals següents al de la realització de la segona votació. En cas d'empat serà elegit el vocal que tinga major antiguitat en l'exercici de funcions de càrrec electiu en l'administració local.
  
4. Per a la destitució del president se seguirà el mateix procediment que l'establit en la legislació vigent per a la destitució de l'alcalde.
  
Article 10. Vicepresident
  
El president designarà un o diversos vicepresidents, en nombre màxim de dos, que li substituiran per l'ordre del seu nomenament en cas d'absència, vacant o malaltia. D'aquests nomenaments s'informarà el Plenari en la primera sessió que tinga lloc.
  
Article 11. Competències i atribucions del president
  
Corresponen al president de la mancomunitat les següents competències:
  
a) Dirigir el govern i administració de la mancomunitat.
  
b) Convocar, presidir i alçar les sessions del Plenari, i de qualssevol altres òrgans de la mancomunitat.
  
c) Decidir els empats amb vot de qualitat, una vegada realitzada la segona votació si persistira l'empat.
  
d) Dirigir, inspeccionar i impulsar els serveis, obres i activitats de la mancomunitat.
  
e) Ordenar pagaments, retre comptes d'Administració del Patrimoni.
  
f) Retre anualment els comptes d'Administració del Patrimoni.
  
g) Disposar despeses dins dels límits de la seua competència.
  
h) Exercir la direcció superior de personal de la mancomunitat.
  
i) Formular el projecte de Pressupost de la mancomunitat.
  
j) Contractar obres, serveis i subministraments, dins dels límits establits per la legislació vigent per a l'alcalde.
  
k) Ostentar la representació de la mancomunitat en tota classe d'actes i negocis jurídics.
  
l) Atorgar poders a procuradors per a comparéixer en juí i fora d'aquest.
  
m) Exercir accions judicials i administratives en cas d'urgència.
  
n) Totes aquelles que la normativa de règim local atribuïx a l'alcalde per al compliment de les competències que té assignades, així com les no atribuïdes específicament a un altre òrgan.
  
2. El president pot delegar l'exercici de les seues competències, excepte la de convocar i presidir les sessions del Plenari i les enumerades en els apartats a), h) i l).
  
Article 12. Règim de sessions del plenari
  
1. El plenari funciona en règim de sessions ordinàries, de periodicitat preestablida, i extraordinàries.
  
2. El Plenari realitzarà sessió ordinària com a mínim una vegada al trimestre. Dins d'aquest límit, correspon al Plenari decidir la periodicitat d'aquestes sessions i els dies i hores de la seua realització, mitjançant acord adoptat en sessió extraordinària que haurà de convocar el president dins dels trenta dies següents al de la sessió constitutiva. Les sessions extraordinàries tindran lloc quan així ho decidisca el president o ho sol·licite, almenys, una quarta part del nombre legal de vocals. En aquest últim cas, la realització de la sessió no podrà demorar-se més de dos mesos des que va ser sol·licitada.
  
3. Les sessions del Plenari han de convocar-se almenys amb cinc dies hàbils d'antelació. En la citació es farà constar l'ordre del dia.
  
4. El Plenari es constituïx vàlidament amb l'assistència d'un terç del nombre legal de membres d'aquest, que mai no podrà ser inferior a tres. Tal quòrum ha de mantindre's al llarg de tota la sessió.
  
5. En tot cas, es requerix l'assistència del president i del secretari de la mancomunitat, o dels qui legalment els substituïsquen.
  
Article 13. Sistema d'acords
  
1. Els acords del Plenari s'adopten, per regla general, per majoria simple dels membres presents. Hi ha majoria simple quan els vots afirmatius són més que els negatius.
  
2. Cal el vot favorable de la majoria absoluta del nombre legal de membres del Plenari per a l'adopció dels acords en les següents matèries:
  
a) Elecció i destitució del president.
  
b) Proposta de modificació o ampliació dels Estatuts.
  
c) Imposició i ordenació dels recursos propis de caràcter tributari.
  
d) Aprovació d'operacions financeres o de crèdit i concessions de quitaments i esperes, quan el seu import excedisca del 5% dels recursos ordinaris del pressupost.
  
e) Determinació de la forma de gestió del servei.
  
f) Fixar anualment les aportacions econòmiques dels municipis integrants de la mancomunitat establides en l'article 18 dels Estatuts.
  
g) Acordar la dissolució de la mancomunitat, previs els tràmits oportuns, nomenar els vocals membres de la comissió liquidadora i aprovar la proposta efectuada per aquesta.
  
h) Qualsevol altra matèria que així es dispose en els presents Estatuts o en la legislació de règim local aplicable.
  
Article 14. Habilitats nacionals
  
1. En aquesta mancomunitat existirà un lloc de treball reservat a funcionaris d'administració local amb habilitació de caràcter nacional a què correspondran les funcions de secretaria, comprensiva de la fe pública i l'assessorament legal preceptiu, així com el control i fiscalització, intervenció de la gestió economicofinancera i pressupostària i la comptabilitat, tresoreria i recaptació.
  
2. En tant siga classificat reglamentàriament per l'òrgan autonòmic competent dit lloc de treball, les citades funcions podran ser exercides per algun funcionari d'administració local amb habilitació de caràcter nacional d'algun dels municipis que integren la mancomunitat, prèvia designació pel Plenari d'aquesta.
  
3. No obstant això, si una vegada creat i classificat s'estima que el volum de serveis o recursos de la mancomunitat és insuficient per al manteniment de dit lloc de treball es podrà, de conformitat amb la normativa aplicable, sol·licitar l'exempció de l'obligació de mantindre'l.
  
En aqueix supòsit, i una vegada concedida la citada exempció, les funcions reservades a habilitats nacionals seran exercides a través de funcionari amb aquesta habilitació d'algun dels municipis que integren la mancomunitat, pel servei d'assistència de les diputacions o mitjançant acumulació.
  
Article 15. La resta de personal
  
1. El Plenari de la mancomunitat aprovarà anualment, junt amb el pressupost, la corresponent plantilla de personal propi que comprendrà tots els llocs de treball reservats a funcionaris i laborals.
  
2. La selecció i règim jurídic d'aquest personal, així com la provisió dels llocs de treball existents es regirà, a l'igual que per a la resta de corporacions locals, per allò que s'ha establit en la normativa bàsica sobre funció pública, règim local i resta de legislació aplicable.
  
Article 16. Recursos financers
  
La hisenda de la mancomunitat està constituïda pels recursos previstos en la legislació vigent de règim local i per les aportacions dels municipis mancomunats.
  
Article 17. Ordenances fiscals
  
1. Per a la imposició, exacció, liquidació i cobrança dels seus recursos, la mancomunitat aprovarà les ordenances corresponents als distints serveis, i aquestes ordenances tindran força obligatòria en tots els municipis integrants, una vegada aprovades.
  
2. Correspondrà als municipis facilitar a la mancomunitat tota la informació necessària per a la formació de padrons, altes, baixes i altres modificacions referides als contribuents afectats pels distints serveis que constituïsquen els fins regulats en articles anteriors.
  
3. La mancomunitat podrà en tot moment, pels seus propis mitjans, comprovar la veracitat i exactitud de les dades a què es refereix el número anterior.
  
Article 18. Aportacions econòmiques
  
Les aportacions de municipis mancomunats seran fixades anualment per a cada exercici econòmic pel Plenari de la mancomunitat amb el quòrum de la majoria absoluta del nombre legal dels seus membres i seran les següents:
  
a) Una quota principal, en funció de l'ús que cada entitat realitze dels serveis que es presten mancomunadament. Per a la determinació d'aquesta quota s'aplicaran les bases o mòduls següents: nombre d'habitatges, superfície del nucli urbà, metres lineals de carrers, volum d'edificació, base imposable de l'impost sobre béns immobles, volum dels seus pressupostos, consum realment efectuat, qualssevol altres factors que puguen computar-se en raó del servei o activitat prestada. Les presents bases o mòduls podran aplicar-se aïlladament o conjuntament.
  
b) Una quota complementària i obligatòria per a atendre a despeses generals de conservació i administració, es realitzen o no els serveis, en proporció al nombre d'habitants de dret de cada municipi, segons l'últim padró quinquennal. En tot cas, decidirà el Plenari de la mancomunitat.
  
c) Una quota extraordinària i obligatòria per a atendre despeses d'aquest caràcter.
  
Article 19. Característiques de les aportacions
  
Les aportacions dels municipis a la mancomunitat tenen la consideració de pagaments obligatoris i preferents per a les entitats mancomunades.
  
Article 20. Forma i termini dels pagaments
  
1. Les aportacions econòmiques dels municipis es realitzaran en la forma i terminis que determine el Plenari. En cas que algun municipi es retardara en el pagament de la seua quota més d'un trimestre, el president requeriria el seu pagament en el termini de vint dies. Transcorregut dit termini sense haver fet efectiu el dèbit, el president podrà sol·licitar dels òrgans de l'administració central, autonòmica o provincial, la retenció de les quotes pertinents a càrrec de les quantitats que per qualsevol concepte foren liquidades a favor de l'ajuntament deutor a fi que se les entregue a la mancomunitat.
  
2. Aquesta retenció és autoritzada expressament pels ajuntaments mancomunats en el moment d'aprovació dels presents Estatuts, sempre que s'acompanye el certificat de descobert reglamentari en cada cas.
  
3. El manteniment reiterat en situació de deutor de la mancomunitat per part d'una entitat local, serà causa suficient per a procedir a la seua separació definitiva, i es podran reclamar les quantitats degudes i les despeses derivades de conformitat amb els apartats 1 i 2 d'aquest article.
  
Article 21. Pressupost
  
1. La mancomunitat aprovarà anualment un pressupost de conformitat amb allò que s'ha disposat en la legislació de règim local vigent.
  
2. El pressupost constituïx l'expressió xifrada, conjunta i sistemàtica de les obligacions que, com a màxim, poden reconéixer, i dels drets amb venciment o que es prevegen realitzar durant el corresponent exercici econòmic.
  
3. S'inclouran en el pressupost, les inversions que es puguen realitzar, així com les seues fonts de finançament.
  
Article 22. Patrimoni
  
1. El patrimoni de la mancomunitat estarà integrat per tota classe de béns, drets i accions que legítimament adquirisquen, bé en el moment de la seua constitució o amb posterioritat. A tal efecte haurà de formar-se un inventari de conformitat amb allò que s'ha establit en les disposicions vigents en la matèria.
  
2. La participació de cada entitat mancomunada en aquest patrimoni es fixarà tant inicialment com d'ara endavant en funció de nombre d'habitants de dret de cada entitat, segons l'últim padró quinquennal.
  
No obstant això, i ateses les característiques de les aportacions a la mancomunitat, podran ser tinguts en compte altres factors de ponderació.
  
Article 23. Duració
  
La mancomunitat es constituïx per temps indefinit.
  
Article 24. Modificació d'Estatuts
  
La modificació dels estatuts s'adaptarà al mateix procediment i requisits que els exigits per a la seua aprovació.
  
Article 25. Incorporació de nous membres
  
1. Per a la incorporació a la mancomunitat d'un nou municipi caldrà:
  
a) El vot favorable de la majoria absoluta de la corporació interessada.
  
b) El vot favorable de la majoria absoluta dels vocals del Plenari de la mancomunitat.
  
2. L'aportació inicial dels municipis incorporats a la mancomunitat, amb posterioritat a la seua constitució, vindrà determinada per l'índex del patrimoni de la mancomunitat per habitant, multiplicat pel nombre d'habitants de dret de l'entitat que sol·licita la seua inclusió.
  
Si no existix tal patrimoni, s'aportarà la quota que resulte de multiplicar la quantitat a què es refereix l'apartat b) de l'article 18 per un nombre d'anys que no podrà excedir de cinc.
  
La quota resultant de la valoració podrà ser exigida en el moment de la incorporació de l'entitat local a la mancomunitat o quedar diferida per al supòsit de la dissolució o, si fa el cas, separació de la mancomunitat.
  
3. Així mateix, haurà d'abonar totes les despeses que s'originen amb motiu de la seua inclusió a la mancomunitat.
  
Article 26. Separació voluntària
  
Per a la separació voluntària de la mancomunitat dels municipis que la integren caldrà:
  
a) Que ho sol·licite la corporació interessada, previ acord per majoria absoluta en el Plenari d'aquesta.
  
b) Que es troben al corrent del pagament de les seues aportacions.
  
c) Que s'abonen totes les despeses que s'originen amb motiu de la seua separació i la part del passiu contret per la mancomunitat al seu càrrec.
  
Article 27. Liquidació per separació
  
1. La separació de la mancomunitat d'un o diversos dels municipis mancomunats no implicarà la necessitat de procedir a la liquidació d'aquella, i aquesta operació quedarà diferida al moment de dissolució de la mancomunitat. No obstant això, en el cas que el municipi o municipis separats de la mancomunitat hagen aportat a aquesta béns afectats a serveis propis es practicarà, excepte acord amb els municipis interessats, una liquidació parcial a fi que aqueixos elements els siguen reintegrats, sense perjuí dels drets que puguen assistir-los en el moment de la liquidació definitiva per haver aportat elements d'una altra naturalesa.
  
2. Les corporacions separades no podran, excepte allò que s'ha establit en l'apartat anterior, al·legar dret de propietat sobre els béns i serveis de la mancomunitat radicats al seu terme municipal.
  
3. Si com a conseqüència de la separació d'un o diversos municipis, la mancomunitat deixa de ser viable, es dissoldrà conforme a allò que s'ha establit en l'article 28.
  
Article 28. Dissolució de la mancomunitat
  
La mancomunitat es dissoldrà per alguna de les següents causes:
  
a) Per desaparició del fi o fins per als quals va ser creada.
  
b) Quan així ho acorde el Plenari de la mancomunitat i els ajuntaments mancomunats amb el vot favorable de la majoria absoluta legal dels seus membres.
  
c) Per dur-se a terme la prestació dels serveis objecte d'aquesta per l'Estat, comunitat autònoma o diputació provincial.
  
Article 29. Procediment de dissolució
  
1. Quan els ajuntaments mancomunats decidisquen dissoldre la mancomunitat, adoptaran el corresponent acord previ en què es manifeste aquest propòsit, i es requerirà per a la seua validesa la majoria absoluta dels vots dels membres que legalment els integren.
  
2. A la vista dels acords municipals, el Plenari de la mancomunitat, en el termini de 30 dies següents a la recepció de la comunicació d'aquests, nomenarà una Comissió Liquidadora, composta pel president i, almenys, quatre vocals. S'hi integraran per a complir les seues funcions assessores el secretari i també l'interventor, si n'hi ha. Podrà igualment convocar a les seues reunions experts determinats, als sols efectes de sentir la seua opinió o preparar informes o dictàmens en temes concrets de la seua especialitat.
  
3. La Comissió, en un termini no superior a tres mesos, farà un inventari de béns, serveis i drets de la mancomunitat; xifrarà els seus recursos, càrregues i dèbits; relacionarà el seu personal, i proposarà al Plenari de l'entitat l'oportuna distribució o integració d'aquests als ajuntaments mancomunats, tenint en compte els mateixos criteris que hagen servit per a la formació del patrimoni.
  
També assenyalarà el calendari d'actuacions liquidadores, que no excedirà de sis mesos.
  
4. La proposta, per a ser aprovada vàlidament, requerirà el vot favorable de la majoria absoluta dels membres del Plenari de l'entitat. Una vegada aprovada la proposta serà vinculant per als ajuntaments mancomunats.
  
5. En tot cas, verificada la integració del personal en els respectius municipis, seran respectats tots els drets de qualsevol ordre o naturalesa que aquest tinguera a la mancomunitat.
  
DISPOSICIÓ ADDICIONAL
  
Els registres de les diverses entitats locals mancomunades tindran la consideració de registres delegats del de la mancomunitat a tots els efectes d'entrada, eixida i presentació de documents.
  
DISPOSICIONS TRANSITÒRIES
  
Primera
  
Dins del mes següent a l'aprovació definitiva dels Estatuts, les corporacions mancomunades hauran de designar els representants que els corresponguen, i hauran de comunicar el nom i domicili d'aquests a la Secretaria de l'Assemblea Constituent.
  
Segona
  
L'Assemblea Constituent, en termini idèntic, convocarà tots els representants de les entitats mancomunades amb l'únic objecte de constituir el Plenari i nomenar el que serà el president de la mancomunitat; actuarà de secretari el que ho siga de l'Ajuntament on tinga lloc la sessió.
  
DISPOSICIÓ FINAL